L 96/86
FI
Euroopan unionin virallinen lehti
5.4.2023
(5)
Yhdenmukaistetun standardin EN 71–13:2021 + A1:2022 eritelmät liittyvät selkeämmin direktiivin 2009/48/EY vaatimuksiin.
Tässä standardin EN 71–13:2021 uudessa versiossa standardi yhdenmukaistetaan direktiivin 2009/48/EY kanssa, sellaisena kuin se on muutettuna komission direktiiveillä (EU) 2020/2088 (6) ja (EU) 2020/2089 (7).
Standardin taulukoita 1 ja 2 on tarkistettu ja standardiin on lisätty uusi taulukko 3, jotta voidaan ottaa huomioon direktiiviin 2009/48/EY sisältyvien allergisoivien hajusteiden luetteloihin direktiiveillä (EU) 2020/2088 ja (EU) 2020/2089 tehdyt muutokset.
Standardin taulukko 3 sisältää allergisoivia hajusteita, jotka on direktiivin 2009/48/EY mukaisesti lueteltava leluun kiinnitettävässä lapussa taikka lelun pakkauksessa tai käyttöohjeissa.
Standardi EN 71–13:2021 + A1:2022 sisältää eritelmän, jonka mukaan alle 36 kuukauden ikäiset lapset eivät saa käyttää kosmetiikkapakkauksia ja makupelejä.
Tämä eritelmä vastaa selvästi direktiivin 2009/48/EY liitteessä II olevan III osan 12 kohdan toisessa alakohdassa esitettyä vaatimusta.
(6)
Komissio ja CEN ovat yhdessä arvioineet, vastaako CENin laatima yhdenmukaistettu standardi EN 71–13:2021 + A1:2022 heinäkuun 9 päivänä 2009 päivättyä pyyntöä M/445.
Komissio on myös arvioinut, vastaako se täytäntöönpanopäätöksessä C(2022) 7410 esitettyä uutta pyyntöä.
Yhdenmukaistettu standardi vastaa niitä vaatimuksia, jotka sen on tarkoitus kattaa ja jotka esitetään direktiivissä 2009/48/EY.
Näin ollen on aiheellista julkaista kyseisen standardin viitetiedot Euroopan unionin virallisessa lehdessä.
(7)
Yhdenmukaistettu standardi EN 71–13:2021 + A1:2022 korvaa yhdenmukaistetun standardin EN 71–13:2021.
Näin ollen on aiheellista poistaa kyseisen standardin viitetiedot Euroopan unionin virallisesta lehdestä.
(8)
Selkeyden, järkeistämisen ja yksinkertaistamisen vuoksi olisi julkaistava yhdessä säädöksessä täydellinen luettelo direktiivin 2009/48/EY tueksi laadituista yhdenmukaistetuista standardeista, jotka täyttävät vaatimukset, jotka niiden on tarkoitus kattaa.
Direktiivin 2009/48/EY tueksi laadittujen yhdenmukaistettujen standardien viitetiedot on tällä hetkellä julkaistu komission täytäntöönpanopäätöksessä (EU) 2021/1992.
Näin ollen on aiheellista korvata täytäntöönpanopäätös (EU) 2021/1992 uudella päätöksellä.
(9)
Yhdenmukaistetun standardin noudattaminen luo olettamuksen vastaavien unionin yhdenmukaistamislainsää­ dännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä.
Sen vuoksi tämän päätöksen olisi tultava voimaan päivänä, jona se julkaistaan,
ON HYVÄKSYNYT TÄMÄN PÄÄTÖKSEN:
1 artikla Julkaistaan Euroopan unionin virallisessa lehdessä direktiivin 2009/48/EY tueksi laadittujen leluja koskevien yhdenmukais­ tettujen standardien viitetiedot, jotka luetellaan tämän päätöksen liitteessä.
2 artikla Kumotaan täytäntöönpanopäätös (EU) 2021/1992.
3 artikla Tämä päätös tulee voimaan päivänä, jona se julkaistaan Euroopan unionin virallisessa lehdessä.
(6) Komission direktiivi direktiivin 2009/48/EY 15.12.2020, s. 53).
(7) Komission direktiivi direktiivin 2009/48/EY 15.12.2020, s. 58).
(EU) 2020/2088 annettu 11 päivänä joulukuuta 2020, Euroopan parlamentin ja neuvoston liitteen II muuttamisesta lelujen sisältämiä allergisoivia hajusteita koskevien merkintöjen osalta (EUVL L 423, (EU) 2020/2089 annettu 11 päivänä joulukuuta 2020, Euroopan parlamentin ja neuvoston liitteen II muuttamisesta siltä osin kuin on kyse allergisoivien hajusteiden kieltämisestä leluissa (EUVL L 423,